CELEX: 52021DP0067
Language: sk
Date: 2021-03-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 11. februára 2021, ktorým sa mení delegované nariadenie (EÚ) 2017/2361, pokiaľ ide o podmienky platieb príspevkov na administratívne výdavky Jednotnej rady pre riešenie krízových situácií (C(2021)0766 – 2021/2562(DEA))

24.11.2021   
            
            
               SK
            
            
               Úradný vestník Európskej únie
            
            
               C 474/175
            
         
      P9_TA(2021)0067
      Nevznesenie námietky voči delegovanému aktu: podmienky platieb príspevkov na administratívne výdavky Jednotnej rady pre riešenie krízových situácií
      Rozhodnutie Európskeho parlamentu nevzniesť námietku voči delegovanému nariadeniu Komisie z 11. februára 2021, ktorým sa mení delegované nariadenie (EÚ) 2017/2361, pokiaľ ide o podmienky platieb príspevkov na administratívne výdavky Jednotnej rady pre riešenie krízových situácií (C(2021)0766 – 2021/2562(DEA))
      (2021/C 474/25)
      
         Európsky parlament,
      
      
                  —
               
               
                  so zreteľom na delegované nariadenie Komisie (C(2021)0766),
               
            
                  —
               
               
                  so zreteľom na list Komisie zo 16. februára 2021, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre hospodárske a menové veci predsedovi Konferencie predsedov výborov zo 4. marca 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1) (SRMR), a najmä na jeho článok 65 ods. 5 a článok 93 ods. 6,
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre hospodárske a menové veci,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá vypršala 9. marca 2021,
               
            
                  A.
               
               
                  keďže Jednotná rada pre riešenie krízových situácií (ďalej len „Jednotná rada“) pri výpočte jednotlivých ročných príspevkov uvedených v delegovanom nariadení Komisie (EÚ) 2017/2361 (2) vychádza z údajov o celkových aktívach a celkových rizikových expozíciách, ktoré Európska centrálna banka (ďalej len „ECB“) zhromažďuje od subjektov, na ktoré sa vzťahuje jednotný mechanizmus riešenia krízových situácií, na výpočet poplatkov za dohľad uvedených v nariadení Európskej centrálnej banky (EÚ) č. 1163/2014 (3); keďže nariadenie (EÚ) č. 1163/2014 bolo zmenené nariadením Európskej centrálnej banky (EÚ) 2019/2155 (4), čím sa zmenila koncepcia výberu poplatkov v tom zmysle, že ročné poplatky za dohľad sa už nebudú platiť ECB vopred, ale až po skončení príslušného poplatkového obdobia;
               
            
                  B.
               
               
                  keďže tieto zmeny zo strany ECB si vyžadujú zmeny lehôt na zasielanie údajov a vydávanie platobných výmerov podľa delegovaného nariadenia (EÚ) 2017/2361, aby sa zachovala súdržnosť medzi systémom pre výber príspevkov vopred, ktorý uplatňuje Jednotná rada, a novým režimom ECB a umožnilo Jednotnej rade naďalej stanovovať výšku ročných príspevkov a vyberať ich vopred;
               
            
                  C.
               
               
                  keďže delegované nariadenie by malo nadobudnúť účinnosť čo najskôr, keďže je potrebné, aby Jednotná rada uplatňovala prechodné opatrenia s cieľom vyberať príspevky na svoje administratívne výdavky na rozpočtový rok 2021 čo najskôr po začiatku roka;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Ú. v. EÚ L 225, 30.7.2014, s. 1.
      
         (2)  Delegované nariadenie Komisie (EÚ) 2017/2361 zo 14. septembra 2017 o konečnom systéme príspevkov na administratívne výdavky Jednotnej rady pre riešenie krízových situácií (Ú. v. EÚ L 337, 19.12.2017, s. 6).
      
         (3)  Nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (Ú. v. EÚ L 311, 31.10.2014, s. 23).
      
         (4)  Nariadenie Európskej centrálnej banky (EÚ) 2019/2155 z 5. decembra 2019, ktorým sa mení nariadenie (EÚ) č. 1163/2014 o poplatkoch za dohľad (ECB/2019/37) (Ú. v. EÚ L 327, 17.12.2019, s. 70).